CELEX: 62013CA0100
Language: sl
Date: 2014-10-16 00:00:00
Title: Zadeva C-100/13: Sodba Sodišča (deseti senat) z dne 16. oktobra 2014 – Evropska komisija/Zvezna republika Nemčija (Neizpolnitev obveznosti države — Prosti pretok blaga — Ureditev države članice, s katero se zahteva, da so nekateri gradbeni proizvodi z oznako skladnosti „CE“ v skladu z dodatnimi nacionalnimi standardi — Seznami pravil na področju gradbeništva ( „Bauregellisten“ ))

22.12.2014   
            
            
               SL
            
            
               Uradni list Evropske unije
            
            
               C 462/5
            
         Sodba Sodišča (deseti senat) z dne 16. oktobra 2014 – Evropska komisija/Zvezna republika Nemčija
   (Zadeva C-100/13) (1)
   
   ((Neizpolnitev obveznosti države - Prosti pretok blaga - Ureditev države članice, s katero se zahteva, da so nekateri gradbeni proizvodi z oznako skladnosti „CE“ v skladu z dodatnimi nacionalnimi standardi - Seznami pravil na področju gradbeništva („Bauregellisten“)))
   (2014/C 462/08)
   Jezik postopka: nemščina
   
      Stranki
   
   
      Tožeča stranka: Evropska komisija (zastopnika: G. Wilms in G. Zavvos, agenta)
   
      Tožena stranka: Zvezna republika Nemčija
   
      Izrek
   
   
               1.
            
            
               Zvezna republika Nemčija s tem, da je s seznami pravil na področju gradbeništva, na katere napotujejo zakoni zveznih dežel o gradbeništvu, za gradbene proizvode, na katere se nanašajo usklajeni standardi EN 681-2:2000 „Gumijasta tesnila – specifikacije glede materialov za vodovodna tesnila in tesnila, ki se uporabljajo v zvezi z odvodnjavanjem – del 2: termoplastični elastomeri“, EN 13162:2008 „Toplotnoizolacijski proizvodi za stavbe – tovarniško izdelani proizvodi iz mineralnih vlaken (MW) – specifikacije“ in EN 13241-1 „Industrijska, komercialna in garažna vrata – standard za proizvod – del 1: proizvodi, ki ne varujejo proti požaru in dimu“ in ki imajo oznako „CE“, postavila dodatne zahteve za učinkovit dostop teh proizvodov na trg in njihovo uporabo na nemškem ozemlju, ni izpolnila obveznosti iz členov 4(2) in 6(1) Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode, kakor je bila spremenjena z Uredbo (ES) št. 1882/2003 Evropskega parlamenta in Sveta z dne 29. septembra 2003.
            
         
               2.
            
            
               Zvezni republiki Nemčiji se naloži plačilo stroškov.
            
         
      (1)  UL C 114, 20.4.2013.